**KÜLÖNFÉLÉK**

**JAVASLAT**

**az Oktatási és Szociális Bizottság 45/2014. (XII.10.) OSZB számú határozatával 2016. évre jóváhagyott tantermi bútorbeszerzési program módosítására**

Oktatási és Szociális Bizottsága a 45/2014. (XII.10.) OSZB számú határozatában az Önkormányzat által működtetett, illetve működtetési kötelezettséggel érintett általános iskolák és gimnáziumok tantermi bútorzatának és informatikai eszközeinek fejlesztésére vonatkozóan 4 éves ütemtervet fogadott el az alábbiak szerint:

adatok ezer Ft-ban

|  |  |  |  |  |
| --- | --- | --- | --- | --- |
| Megnevezés | 2015. | 2016. | 2017. | 2018. |
| tantermi bútorok | 24.300 | 36.000 | 25.200 | 27.200 |
| informatikai fejlesztés | 14.400 | 18.000 | 18.000 | - |
| Összesen | 38.700 | 54.000 | 43.200 | 27.200 |

Az ütemtervben 2016. évre vonatkozóan 40 tanterem bútorzatának cseréje került tervezésre az alábbiak szerint:

* a Szombathelyi Bercsényi Miklós Általános Iskola 9 osztályában,
* a Szombathelyi Derkovits Gyula általános Iskola 8 osztályában,
* az Oladi Általános Iskola (székhely intézménye) 9 osztályában,
* a Nagy Lajos Gimnázium 8 osztályában, illetve
* a Szombathelyi Reguly Antal Nyelvoktató NemzetiségiÁltalános Iskola 6 osztályában terveztünk bútorbeszerzést.

Tekintettel arra, hogy a Szombathelyi Reguly Antal Nyelvoktató NemzetiségiÁltalános Iskola 2015. szeptember 1. napjától a Szombathely Megyei Jogú Város Német Önkormányzata fenntartásában működik, az intézmény bútorfejlesztésére tervezett 5,4 Mó Ft más intézményben történő felhasználására teszünk javaslatot.

A Szombathelyi Zrínyi Ilona Általános Iskola azzal kereste meg Önkormányzatunkat, hogy két tanteremben balesetveszélyesek a bútorok, ugyanakkor az intézményben csak 2018. évben kerülne sor 12 tanterem bútorzatának cserére.

Ugyancsak Önkormányzatunkhoz fordult a Szombathelyi Bartók Béla Zenei Alapfokú Művészeti Iskola. Jelezte, hogy az intézményben hosszú évek óta nem volt semmiféle bútorvásárlásra lehetőség, ezért szeretné, ha a 2018. évre tervezett fejlesztés 2016. évben, a tervezettnél magasabb összeggel valósulhatna meg.

Előzőekre tekintettel javasolom a Tisztelt Bizottságnak, hogy a „felszabaduló” 5,4 millió Ft összegből 1,8 millió Ft a Szombathelyi Zrínyi Ilona Általános Iskola két tartermének bútorcseréjére, 3,6 millió Ft pedig a Szombathelyi Bartók Béla Zenei Alapfokú Művészeti Iskola bútorainak cseréjére kerüljön felhasználásra.

HATÁROZATI JAVASLAT

**…/2016. (IV. 19.) OSZB. számú határozat**

1. Az Oktatási és Szociális Bizottság a 45/2014. (XII.10.) OSZB számú határozatával a 2016. évre vonatkozóan jóváhagyott tantermi bútorbeszerzési programot az alábbiak szerint módosítja:

|  |  |  |
| --- | --- | --- |
| **Megnevezés** | **2016. év** | |
| **fejlesztéssel érintett osztályok száma** | **Ft** |
| Szombathelyi Bercsényi Miklós Általános Iskola | 9 | 8 100 000 |
| Szombathelyi Derkovits Gyula Általános Iskola | 8 | 7 200 000 |
| Oladi Általános Iskola, Középiskola és Szakiskola Simon István utcai tagiskolája | 9 | 8 100 000 |
| Szombathelyi Zrínyi Ilona Általános Iskola | 2 | 1 800 000 |
| Szombathelyi Nagy Lajos Gimnázium | 8 | 7 200 000 |
| Szombathelyi Bartók Béla Zenei Alapfokú Művészeti Iskola |  | 3 600 000 |
| **Fejlesztéshez szükséges forrás összesen** | **36** | **36 000 000** |

1. A Bizottság felkéri a Szombathelyi Köznevelési GAMESZ-t, hogy az iskolák igényei alapján a tantermi bútorbeszerzést a hatályos jogszabályok, illetve a Bizottság határozatának figyelembe vételével bonyolítsa le.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Imréné Erényi Katalin, a Szombathelyi Köznevelési GAMESZ igazgatója/

**Határidő:** azonnal, illetve folyamatos